en el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el en el en el en en en el el el el el el el el el el el el el el el el el el el it it en el el en el en el en el en el el
Η στήλη κάνει ντεμπούτο για την φετινή χρονιά σήμερα και χωρίς να χρονοτριβούμε πάμε να ασχοληθούμε με τον commissioner Goodell. Αρχικά να ξεκινήσουμε λέγοντας ότι ο Goodell δεν είναι αγαπητός στον κόσμο (έχει γιουχαριστεί πολλές φορές), αλλά είναι πολύ αγαπητός στην πλειοψηφία των ιδιοκτητών. Τελευταία όμως έχει κάνει πολλά φάουλ, με τον τρόπο που χειρίστηκε ορισμένα θέματα και κυρίως αυτό του Rice. Σήμερα δεν θα σχολιάσουμε για το θέμα του Rice γιατί νομίζω έχει κουράσει πλέον, ούτως ή άλλως τα είπαμε και στο podcast αυτά. Και πριν πάρουμε το φτυάρι και σκάψουμε το λάκκο του, πρέπει να πούμε ότι ο Goodell είναι υπεύθυνος για πολλά καλά πράγματα στο NFL. Ακόμα και πράγματα που έχουν επιρροή σε εμάς, τους οπαδούς του αθλήματος στην Ευρώπη, φέρνοντας αγώνες στο Λονδίνο και κάνοντας την εμπειρία του να ζήσεις έναν ζωντανό αγώνα από κοντά δυνατή. Ας πάμε όμως στα τελευταία γεγονότα που οδήγησαν πολύ κόσμο να αναρωτηθεί πως αυτός ο άνθρωπος έχει ακόμα δουλειά. Ο κύριος Goodell λοιπόν έκανε τραγικούς χειρισμούς στην σοβαρότατη υπόθεση του Rice. Μετά την αποκάλυψη ότι ο παίχτης είχε συλληφθεί για βιαιοπραγία σε βάρος της γυναίκας του, ο Goodell τιμώρησε τον παίχτη με την αστεία τιμωρία των 2 αγωνιστικών, όταν οι ποινές για πιο απλά παραπτώματα ήταν μεγαλύτερη. Είναι σαφές ότι για τον ίδιο δεν ήταν τόσο σοβαρό το ζήτημα και θα μπορούσε να το περάσει στο ντούκου, με μια απλή μικρή τιμωρία. Γιαυτό το λόγο δεν υπήρχε και κανονισμός στο NFL για τιμωρίες σε τέτοια περιστατικά. Στην συνέχεια και μετά την κατακραυγή ο ίδιος δήλωσε ότι έκανε λάθος στην τιμωρία του Rice και έβγαλε το ποινολόγιο για το πόσο χρεώνεται στο NFL οι περιπτώσεις ενδο-οικογενειακής βίας. Και για να διορθώσει το πρώτο του λάθος, τις έκανε αυστηρές, με την δεύτερη φορά να κοστίζει δια βίου αποκλεισμό. Όμως οι αντιδράσεις δεν σταμάτησαν, καθώς ο Rice παρέμεινε τιμωρημένος μόλις 2 αγωνιστικές, και ο κόσμος θεώρησε ότι ήταν ήδη αργά γιαυτό τον κανονισμό. Επίσης το αν το κάνεις μια φορά πάρε 6 αγωνιστικές, αν το κάνεις 2η φύγε για πάντα δεν έχουν λογική σε τέτοια σοβαρά θέματα για μένα. Σαν να μην έφταναν όλα αυτά, και ενώ το θέμα πήγαινε να ηρεμήσει πάλι, εντελώς τυχαία θα πω εγώ, βγήκε από ένα σκανδαλοθηρικό κανάλι  ένα βίντεο που έδειχνε ακριβώς τι συνέβη ανάμεσα στον Rice και την γυναίκα του. Ο Goodell βρήκε την ευκαιρία να ξανατιμωρήσει τον παίχτη με αποκλεισμό από την λίγκα μέχρι νεωτέρας. Ο κόσμος το βρήκε εντελώς υποκριτικό και με μανία ζητά το κεφάλι του. Ακόμα και μέσα που έχουν σχέσεις με το NFL έχουν μπει στον χορό. Προσωπικά δεν πιστεύω ότι βγήκε τυχαία εκείνη την στιγμή το βίντεο, ούτε ότι δεν ήξερε την ύπαρξη του. Και αν το σκανδαλοθηρικό κανάλι το βρήκε πρώτο πηγαίνοντας με πλάγιους τρόπους, το ίδιο θα έπρεπε να έχει κάνει και ίδιος πολύ νωρίτερα. Αν πραγματικά ενδιαφερόταν να το βρει τότε που έπρεπε. Αυτή την στιγμή έχει ξεκινήσει έρευνα μέσα στο NFL για το αν το είχαν δει αυτό το βίντεο πριν από εκείνη την μέρα. Από έναν ερευνητή που έβαλε ο ίδιος.. Άλλα λόγια να αγαπιόμαστε. Δυστυχώς ο ίδιος το πέτυχε με την 3η του προσπάθεια ποια θα έπρεπε να είναι η τιμωρία σε αυτές τις περιπτώσεις. Και είναι τόσο λάθος οι χειρισμοί του που η τιμωρία πιθανότατα θα ακυρωθεί, αφού δεν μπορείς να τιμωρήσεις κάποιον για το ίδιο αδίκημα 2 φορές. Ο ίδιος ο παίχτης και ένωση παιχτών έχουν κάνει ήδη προσφυγή. Δηλαδή εν τέλει, απέτυχε να τιμωρήσει τον Rice και έφτιαξε και έναν κανονισμό που δεν περιεχεί την σωστή τιμωρία. Ο κόσμος θέλει να φύγει, ο ίδιος όμως σε συνέντευξή του είπε ότι δεν πρόκειται να αποχωρήσει, καθώς δικαιολογείται για την αρχική λάθος απόφαση του για τιμωρία 2 αγωνιστικών αφού δήλωσε άγνοια για το βίντεο που βγήκε. Προφανώς ο κύριος Goodell έχει άλλα μέτρα και άλλα σταθμά για τον εαυτό του, από ότι έχει για τους άλλους. Όταν τιμώρησε τους Saints για το bountygate είχε πει κατηγορηματικά ότι η άγνοια δεν αποτελεί ποτέ δικαιολογία. Και η τιμωρία ήταν πολύ σκληρή. Δεν μπορεί να κρίνει όμως τον εαυτό του με τον ίδιο τρόπο.. Άλλωστε αυτό δεν είναι και ένα από τα προσόντα που πρέπει να έχει ένας commissioner; Προσωπικά πιστεύω ότι οι μέρες του είναι μετρημένες, με τους αμερικανούς να έχουν βρει ήδη τον διαδοχό του. Απλά δεν θα γίνει όσο σύντομα θα θέλαμε. Ίσως στο τέλος της σεζόν, για προφανείς λόγους. Αν καταφέρει να ανταπεξέλθει στα νέα προβλήματα που πρέπει να αντιμετωπίσει, όπως αυτό του Peterson. Για να κλείσουμε με αυτό το θέμα προσωπική μου απόψη είναι ότι το NFL πρέπει να προστατεύει την εικόνα που βγάζει προς τα έξω. Η σωστή στάση σε τέτοιου είδους περιστατικά είναι να περιμένεις την απόφαση του δικαστηρίου, μέχρι τότε ο παίχτης πρέπει να είναι τιμωρημένος και στην συνέχεια ανάλογα με την απόφαση να μπορεί ο παίχτης που έχει κάνει το παράπτωμα (αφού έχει δείξει την μεταμέλεια του) να μπορεί να διεκδικήσει με τις πράξεις του την επιστροφή του. Έχουμε δει να γίνεται σχετικά πρόσφατα με τους Vick και Burress. Kαι είναι εξαιρετικά σημαντικό να γίνονται σωστοί χειρισμοί γιατί αυτοί οι αθλητές αποτελούν πρότυπα κυρίως παιδιών που βρίσκονται σε ευαίσθητες ηλικίες που διαμορφώνουν χαρακτήρα. Ίσως να λέω τα αυτονόητα αλλά και αυτά κάποιες φορές πρέπει να λέγονται. Με 2 αγωνιστικές ήδη στα βιβλία ας πούμε μερικές σκόρπιες σκέψεις και για τα αγωνιστικά. Σκόρπιες σκέψεις:
Ξεκινάω με την ομάδα μου τους Giants που την 2η αγωνιστική έδειξαν σημάδια μεγάλης βελτίωσης επιθετικά. Ο Manning μπορεί να ακούει πολλά, αλλά είναι 2 φορές πρωταθλητής και θα προσαρμοστεί. Επίσης του ταιριάζει το καινούργιο σύστημα, θα του πάρει καιρό για να προσαρμοστεί 100% αλλά θα τον κάνει καλύτερο. Οι Giants είναι καλή ομάδα φέτος. Όμως έχουν πολύ δύσκολο πρόγραμμα από την αρχή, και το ρεκόρ τους θα είναι άσχημο. Έκτος και αν καταφέρουν και κερδίσουν τα ενδο-division παιχνίδια τους.
Μην ξεχνάμε παρόμοια αλλαγή έκαναν πέρσι και οι Chargers και είδαμε τα αποτελέσματα με τον Rivers. Η νίκη απέναντι στους Seahawks δεν είναι τυχαία.
Οι Seahawks είναι πιθανότατα η καλύτερη ομάδα, αλλά για κάποιο λόγο είναι τόσο δύσκ ολο να επαναλάβεις. Θα κάνουν σίγουρα μια κοιλιά, αν δεν άρχισαν από αυτή την αγωνιστική, και πρέπει να δούμε πως θα βγουν από αυτή. Εκεί θα δείξουν το μέταλλο τους και αν θα τους κοστίσει εν τέλει.
Σε αυτη την πορεία ο Sherman καλό θα είναι να σταματήσει να μιλάει για τον εαυτό του και τα στατιστικά του και να κοιτάξει πως θα επανέλθει η ομάδα του. Οι Chargers δεν τον εξέθεσαν ακριβώς, αλλά τον νίκησαν. Δεν έχει σημασία αν θα δώσεις ένα td, καμιά φορά και ένα first down είναι αρκετό για να χάσεις. Λέω εγώ τώρα..
Τελευταία ομάδα που θυμάμαι να λέμε ότι είναι πολύ πιθανό να κάνει repeat και να αναρωτιόμαστε όλοι πως μπορεί να το χάσει, ήταν οι Packers. Και τότε δεν υπήρχε ένας Manning να έρχεται από απέναντι με τόση φόρα.
Οι Packers μου αρέσουν πολύ, κυρίως γιατί η division τους αν και δύσκολη, είναι αυτοκαταστροφική.
Οι Saints στο 0-2 δεν με ανησυχούν τόσο πολύ. Πιστεύω ακόμα ότι θα μπουν στα playoff. Και ο βασικός λόγος είναι ότι ακόμα δεν πιστεύω στην Carolina. Ακόμα και με το 2-0.
Οι Eagles είναι ομάδα με προοπτική, αλλά η άμυνα τους δεν είναι για πολλά. Και η επίθεση τους κολλάει πολύ συχνά. Ο Foles το έχω πει από την αρχή της σεζόν. Είναι καλός QB αλλά όχι τόσο καλός όσο έδειξε πέρσι και αυτό μπορεί να τους κοστίσει.
Μιας και έπιασα τους Eagles, να πούμε ότι τα σημαιάκια από την preseason έχουν μειωθεί σε καλό βαθμό, και περιμένω ακόμα καλύτερα πράγματα όσο θα περνάει ο χρόνος. Αλλά μερικά φαλτσοσφυρίγματα, όπως αυτό που έδωσε την νίκη στους Eagles με τους Colts δεν πρέπει να υπάρχουν, γιατί αν και νωρίς μπορεί να κρίνουν πολλά.
Μια παρατήρηση, κάθε φορά που μπαίνει ο Cousins στην θέση του RG3 παίζει πολύ καλά και τις επόμενες φορές μέτρια. Ο λόγος είναι ότι το gameplan της άμυνας έχει προετοιμαστεί για τον RG3 που έχει ένα τελείως διαφορετικό τρόπο παιχνιδιού και τους βρίσκει ουσιαστικά απροετοίμαστους να αντιμετωπίσουν μια άλλου είδους επίθεση.
Οι Pats φέτος μπορεί να φτάσουν σε πολύ καλά επίπεδα. Με υγιές ρόστερ και ρυθμό δεν νομίζω ότι έχουν να φοβηθούν κανένα.
To Kansas είναι απογοήτευση φέτος, τους χτύπησε και ο ιός των τραυματισμών, και δεν έχουν καμία τύχη με Chargers, Broncos στην κατηγορία. Και οι 2 αυτές ομάδες πιστεύω θα είναι στα playoff.
Δεν με ανησυχεί ούτε το 0-2 των Colts. Είναι πολύ καλός ο Luck για να μείνουν εκτός.
Οι Bucs έχουν ξεκινήσει απογοητευτικά, ειδικά για τις προσθή κες που έκαναν, αλλά είναι εντελώς νέα ομάδα. Τους δίνω λίγο χρόνο για να δείξουν τι αξίζουν. Δεν περιμένω τίποτα φέτος, αλλά με τέτοιο υλικό και τον Lovie προπονητή έχουν μέλλον.
Η Arizona αξίζει να μπει στα playoff. Είναι πολύ ωραία ομάδα, σε τρομερά δύσκολη κατηγορία, με τραυματισμούς. Αν την αφήσουν αυτοί έξω, θα είναι κρίμα. Και οι 49ers δεν με πείθουν φέτος. Έχουν πολλά προβλήματα.
Τέλος να πούμε ότι καλό είναι να περιμένουμε μέχρι την 4η αγωνιστική για να βγάλουμε ασφαλέστερα συμπεράσματα. Η σεζόν είναι μεγάλη και τα δεδομένα αλλάζουν καθημερινά.
Το ίδιο ισχύει και για την fantasy χρονιά. Μην κάνετε βιαστικές κινήσεις αν δεν έχετε ξεκινήσει καλά. Είναι πολύ νωρίς, έχετε υπομονή και τα μάτια ανοιχτά.
Αυτά για το πρώτο notebook της χρονιάς. Για οποιοδήποτε θέμα ή πρόταση έχετε να κάνετε μην διστάσετε να επικοινωνήσετε μαζί μας στο e-mail του site! Stay tuned..
Previous Post Γρήγορα Συμπεράσματα - Week 1
Next Post Οι Φετινοί "Παίκτες-Δικαίωση"
About The Author: Champagne Supernova
Οπαδός των Giants από το 2007, όταν και υιοθέτησε από νωρίς ένα underdog στα playoffs. Ο ορισμός του πανηγυριτζή τότε, αλλά και ο πιο πιστός οπαδός έκτοτε. Η όρεξη του για διάλογο είναι τόσο μεγάλη, αλλά όχι μεγαλύτερη από την ανάγκη του να προσηλυτίσει τους άλλους στην άποψη του.Είναι η ψυχή του podcast. Είναι ο Παναγιώτης. Πιστός και παραγωγικός στρατιώτης του NFLgreece και να φανταστεί κανείς ότι γράφει χωρίς την επήρεια καφέ που δεν του αρέσει! Στις εκτός NFL ώρες του, ασχολείται με τα τρόφιμα ως πτυχιούχος χημικός μηχανικός, πίνει coca cola, ακούει ποιοτική μουσική και κάνει συλλογή από ιδιοτροπίες στο φαγητό.